## Pravilnik o utvrđivanju rokova za osiguranje radnih, prostornih, tehničkih i drugih uvjeta u sjedištima prekršajnih sudova nastalih spajanjem

### NN 4/2010 (8.1.2010.), Pravilnik o utvrđivanju rokova za osiguranje radnih, prostornih, tehničkih i drugih uvjeta u sjedištima prekršajnih sudova nastalih spajanjem

4 08.01.2010 Pravilnik o utvrđivanju rokova za osiguranje radnih, prostornih, tehničkih i drugih uvjeta u sjedištima prekršajnih sudova nastalih spajanjem

MINISTARSTVO PRAVOSUĐA

101

Na temelju članka 4. stavak 2. Zakona o područjima i sjedištima prekršajnih sudova (»Narodne novine«, br. 137/09), ministar pravosuđa donosi

PRAVILNIK

O UTVRĐIVANJU ROKOVA ZA OSIGURANJE RADNIH, PROSTORNIH, TEHNIČKIH I DRUGIH UVJETA U SJEDIŠTIMA PREKRŠAJNIH SUDOVA NASTALIH SPAJANJEM

Članak 1.

Ovim Pravilnikom utvrđuju se rokovi za osiguranje radnih, prostornih, tehničkih i drugih uvjeta u sjedištima sudova nastalih spajanjem.

Članak 2.

Uvjeti iz članka 1. ovoga Pravilnika osigurat će se u sljedećim rokovima:

– u Prekršajnom sudu u Delnicama, kojem je spojen Prekršajni sud u Čabru, do 31. prosinca 2010. godine.

– u Prekršajnom sudu u Ivanić Gradu, kojem je spojen Prekršajni sud u Čazmi, do 31. prosinca 2010. godine.

– u Prekršajnom sudu u Kninu, kojem je spojen Prekršajni sud u Drnišu, do 31. prosinca 2010. godine.

– u Prekršajnom sudu u Vukovaru, kojem je spojen Prekršajni sud u Iloku, do 31. prosinca 2011. godine.

– u Prekršajnom sudu u Metkoviću, kojem su spojeni Prekršajni sud u Vrgorcu i Pločama, do 31. prosinca 2011. godine.

– u Prekršajnom sudu u Zadru, kojem su spojeni Prekršajni sud u Biogradu n/M, Benkovcu i Obrovcu, do 31. prosinca 2011. godine.

– u Prekršajnom sudu u Čakovcu, kojem je spojen Prekršajni sud u Prelogu, do 31. prosinca 2012. godine.

– u Prekršajnom sudu u Zaboku, kojem je spojen Prekršajni sud u Klanjcu, do 31. prosinca 2012. godine.

– u Prekršajnom sudu u Gospiću, kojem su spojeni Prekršajni sud u Korenici, Gračacu i Otočcu, do 31. prosinca 2012. godine.

– u Prekršajnom sudu u Pazinu, kojem su spojeni Prekršajni sud u Buzetu i Labinu, do 31. prosinca 2013. godine.

– u Prekršajnom sudu u Valpovu, kojem je spojen Prekršajni sud u Donjem Miholjcu, do 31. prosinca 2013. godine.

– u Prekršajnom sudu u Kutini, kojem je spojen Prekršajni sud u Novskoj, do 31. prosinca 2014. godine.

– u Prekršajnom sudu u Koprivnici, kojem je spojen Prekršajni sud u Đurđevcu, do 31. prosinca 2015. godine.

– u Prekršajnom sudu u Daruvaru, kojem su spojeni Prekršajni sud u Garešnici, Grubišnom Polju i Pakracu, do 31. prosinca 2016. godine.

– u Prekršajnom sudu u Virovitici, kojem su spojeni Prekršajni sud u Pitomači, Orahovici i Slatini, do 31. prosinca 2017. godine.

– u Prekršajnom sudu u Zlataru, kojem je spojen Prekršajni sud u Donjoj Stubici, do 31. prosinca 2017. godine.

– u Prekršajnom sudu u Sisku, kojem su spojeni Prekršajni sud u Glini, Hrvatskoj Kostajnici i Petrinji, do 31. prosinca 2018. godine.

– u Prekršajnom sudu u Varaždinu, kojem su spojeni Prekršajni sud u Ivancu, Ludbregu i Novom Marofu, do 31. prosinca 2018. godine.

– u Prekršajnom sudu u Karlovcu, kojem su spojeni Prekršajni sud u Ogulinu, Ozlju, Slunju, Jastrebarskom i Dugoj Resi, do 31. prosinca 2018. godine.

– u Prekršajnom sudu u Krapini, kojem je spojen Prekršajni sud u Pregradi, do 31. prosinca 2018. godine.

– u Prekršajnom sudu u Splitu, kojem su spojeni Prekršajni sud u Solinu, Trogiru, Kaštel Sućurcu i Omišu, do 31. prosinca 2019. godine.

– u Prekršajnom sudu u Vrbovcu, kojem su spojeni Prekršajni sud u Sv. Ivanu Zelini i Dugom Selu, do 31. prosinca 2019. godine.

Članak 3.

Ministar pravosuđa posebnom će odlukom utvrditi da su osigurani uvjeti iz članka 1. ovoga Pravilnika, odnosno da je osiguran radni prostor, tehnička opremljenost i drugi tehnički uvjeti sukladno standardima za sudove.

Članak 4.

Obavljanje poslova sudske uprave i uredskog poslovanja za sudove koji imaju stalne službe, propisat će se Sudskim poslovnikom.

Članak 5.

Ovaj Pravilnik stupa na snagu osmog dana od objave u »Narodnim novinama«.

Klasa: 011-01/09-01/195

Urbroj: 514-01-09-1

Zagreb, 3. prosinca 2009.

Ministar
dr. sc. Ivan Šimonović, v. r.

Pravilnik, NN 4/2010-101